Með kæru 28. október 2019 kærði Puhastusekspert útboð sveitarfélagsins Árborgar er nefnist „ Ræsting og hreingerning stofnana Árborgar “ . Kærandi krefst þess að hið kærða útboð verði ógilt og að sveitarfélaginu Árborg ( hér eftir vísað til sem varnaraðila ) verði gert að auglýsa það að á nýjan leik . Þá er gerð krafa um að varnaraðila verði gert að greiða kæranda málskostnað . Í þessum þætti málsins tekur nefndin afstöðu til kröfu kæranda um stöðvun innkaupaferlis , en úrlausn málsins bíður að öðru leyti endanlegs úrskurðar . Af hálfu varnaraðila er þess krafist að kröfunni verði hafnað . Ákvörðun kærunefndar útboðsmála 28. nóvember 2019 í máli nr. 27 / 2019 : Puhastusekspert gegn Sveitarfélaginu Árborg Með kæru 28. október 2019 kærði Puhastusekspert útboð sveitarfélagsins Árborgar er nefnist „ Ræsting og hreingerning stofnana Árborgar “ . Kærandi krefst þess að hið kærða útboð verði ógilt og að sveitarfélaginu Árborg ( hér eftir vísað til sem varnaraðila ) verði gert að auglýsa það að á nýjan leik . Þá er gerð krafa um að varnaraðila verði gert að greiða kæranda málskostnað . Í þessum þætti málsins tekur nefndin afstöðu til kröfu kæranda um stöðvun innkaupaferlis , en úrlausn málsins bíður að öðru leyti endanlegs úrskurðar . Af hálfu varnaraðila er þess krafist að kröfunni verði hafnað . Í ágúst 2018 auglýsti varnaraðili hið kærða útboð . Kærandi telur að innkaupin séu yfir viðmiðunarfjárhæðum 3. gr. reglugerðar nr. 178 / 2018 um auglýsingu innkaupa á útboðsvef , viðmiðunarfjárhæðir vegna opinberra innkaupa og innkaup samkvæmt samningi Alþjóðaviðskiptastofnunarinnar ( WTO ) um opinber innkaup , sbr. 23. gr. laga nr. 120 / 2016 um opinber innkaup . Varnaraðila hafi því borið að auglýsa útboðið á Evrópska efnahagssvæðinu en það hafi ekki verið gert . Kærandi hafi símleiðis óskað eftir upplýsingum frá umsjónarmanni útboðsins um það hvort útboðið hefði verið auglýst á Evrópska efnahagssvæðinu en fengið óljós svör . Verði að miða við að umrætt útboð hafi ekki verið auglýst lögum samkvæmt og hafi varnaraðili því brotið gegn skýrri lagaskyldu sinni . Af hálfu varnaraðila er byggt á því útboðið hafi verið auglýst í Stjórnartíðindum Evrópusambandsins , enda hafi þjónustan verið umfram innlendar viðmiðunarfjárhæðir . Þá hefur hann lagt fram umrædda auglýsingu og frekari gögn þessu til staðfestingar . Kærandi telur að gögnin séu ófullnægjandi . Niðurstaða Ágreiningur aðila lýtur einungis að því hvort sýnt hafi verið fram á að varnaraðili hafi auglýst útboðið á Evrópska efnahagssvæðinu . Varnaraðili hefur lagt fram afrit auglýsingar vegna útboðsins sem birtist 27. ágúst 2019 í Stjórnartíðindum Evrópusambandsins . Með vísan til þeirra gagna sem liggja fyrir á þessu stigi málsins telur nefndin að leggja verði til grundvallar að hið kærða útboð hafi verið auglýst á Evrópska efnhagssvæðinu , sbr. 4. mgr. 23. gr. laga um opinber innkaup og reglugerð nr. 178 / 2018 . Að þessu virtu eru ekki fram komnar verulegar líkur á að brotið hafi verið gegn lögum eða reglum um opinber innkaup sem leitt geti til ógildingar útboðsins . Verður því að hafna kröfu kæranda um að hið kærða útboð verði stöðvað þar til endanlega hefur verið skorið úr kæru , sbr. 1. mgr. 110. gr. laga um opinber innkaup . Ákvörðunarorð : Hafnað er kröfu kæranda , Puhastusekspert , um að útboðsferli varnaraðila , sveitarfélagsins Árborgar , er nefnist „ Ræsting og hreingerning stofnana Árborgar “ verði stöðvað .